***Šolski center Slovenj Gradec***

***SREDNJA ZDRAVSTVENA ŠOLA***

***Gosposvetska 4***

***2380 Slovenj Gradec***

*Datum: 10. 9. 2020*

***SVET ZAVODA ŠOLSKEGA CENTRA***

***SLOVENJ GRADEC***

***Koroška 11***

***2380 Slovenj Gradec***

***POROČILO O REALIZACIJI LETNEGA DELOVNEGA NAČRTA SREDNJE ZDRAVSTVENE ŠOLE SLOVENJ GRADEC ZA PRVO POLOVICO ŠOLSKEGA LETA 2019/2020***

***Na Srednji zdravstveni šoli Slovenj Gradec*** *se je izvajalo delo v skladu s potrjenim Letnim delovnim načrtom za šolsko leto 2019/2020. Vpisani so bili štirje oddelki novincev; dva v programu zdravstvena nega, eden v programu bolničar – negovalec ter eden v njegovem dveletnem nadaljevanju poklicno tehniškega izobraževanja (PTI). V vseh oddelkih je 311 dijakinj in dijakov (13 oddelkov). S pomočjo dobro zastavljenega informiranja devetošolcev, ki jih je bilo letos zelo malo, nam je uspelo za šolsko leto 2020/2021 vpisati tri oddelke novincev v program zdravstvena nega, enega v bolničar negovalec in enega v PTI. Število dijakov se bo s tem povečalo do 320 in imeli bomo 14 oddelkov.*

***Tabela 1: Realizacija pouka do 24. 6. 2020***

|  |  |
| --- | --- |
| Razred | Realizacija  % |
| 1. A | 100 |
| 1. B | 99,8 |
| 2. A | 100 |
| 2. B | 100 |
| 3. A | 98,9 |
| 3. B | 98,2 |
| 4. A | 96,3 |
| 4. B | 97,0 |
| 1.C | 100 |
| 2.C | 100 |
| 3. C | 98,0 |
| 1. E | 98,9 |
| 2. E | 98,0 |
| **SKUPAJ** | 98,7 % |

*Realizacija pouka je bila zelo visoka, in sicer 99 %. K temu sta prispevala pouk na daljavo in dejstvo, da v času epidemije nihče od učiteljev ni bil v bolniški. Manko je nastal le na področju nekaterih nerealiziranih izbirnih vsebin.*

***Tabela 2: Učni uspeh za šolsko leto 2019/2020***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *Oddelek* | ***Število dijakov*** | | | *Število pozitivnih dijakov* | | | | *Število negativnih dijakov in neocenjenih* | | | |  | |
|  | *SK* | *M* | *Ž* | *SK* | *M* | *Ž* | *%* | *M* | *Ž* | *SK* | *%* | |  |
| *1. a* | 30 | 8 | 22 | 30 | 8 | 22 | 100 | *0* | *0* | *0* | *0* | |  |
| *1. b* | 28 | 8 | 20 | 27 | 8 | 19 | 96,4 | *0* | *1* | *1* | *3,6* | |  |
| *2. a* | 27 | 5 | 22 | 27 | 5 | 22 | 100 | *0* | *0* | *0* | *0* | |  |
| *2. b* | 28 | 6 | 22 | 26 | 6 | 20 | 93,0 | *0* | *2* | *2* | *7* | |  |
| *3. a* | 29 | 6 | 23 | 26 | 5 | 21 | 89,6 | *1* | *2* | *3* | *10,4* | |  |
| *3. b* | 27 | 9 | 18 | 23 | 6 | 17 | 85,2 | *3* | *1* | *4* | *14,8* | |  |
| *4. a* | 29 | 5 | 24 | 28 | 4 | 24 | 97,0 | *1* | *0* | *1* | *3* | |  |
| *4. b* | 25 | 8 | 17 | 21 | 4 | 17 | 84,0 | *4* | *0* | *4* | *16* | |  |
| ***SKUPAJ ZN*** | 223 | 55 | 168 | 208 | 46 | 162 | 93,3 | ***9*** | ***6*** | ***15*** |  | |  |
| *1. c* | 17 | 3 | 14 | 13 | 3 | 10 | 76,2 | *0* | *4* | *4* | *23,8* | |  |
| *2. c* | 18 | 3 | 15 | 15 | 2 | 13 | 83,3 | *1* | *2* | *3* | *16,7* | |  |
| *3. c* | 23 | 6 | 17 | 21 | 6 | 15 | 91,3 | *0* | *2* | *2* | *8,7* | |  |
| ***SKUPAJ BN*** | ***58*** | ***12*** | ***46*** | ***49*** | ***11*** | ***38*** | ***84,5*** | ***1*** | ***8*** | ***9*** |  | |  |
| *1. e* | 14 | 3 | 11 | 12 | 2 | 10 | 85,7 | *1* | *1* | *2* | *14,3* | |  |
| *2. e* | 11 | 1 | 10 | 8 | 1 | 7 | 73,0 | *0* | *3* | *3* | *27* | |  |
| ***SKUPAJ PTI*** | ***25*** | ***4*** | ***21*** | ***20*** | ***3*** | ***17*** | ***80*** | ***1*** | ***3*** | ***5*** |  | |  |
| ***Skupaj*** | **306** | **71** | **235** | **277** | **60** | **217** | **90,5%** | ***11*** | ***17*** | ***29*** | ***9,5*** | |  |

*Štiriletni program je zaključil leto s 93,3 %, triletni s 84,5 %, dvoletni PTI z 80 % uspehom. Šola skupaj pa z 90,5 % presega prag (nad 80 %), ki smo si ga zadali pred petimi leti, ko smo se načrtno začeli ukvarjati s problemom naraščajočega osipa. V letošnjem letu sta samo dva oddelka pod 80 %. Kljub pouku na daljavo ali ravno zaradi njega smo z uspehom ob koncu šolskega leta lahko zelo zadovoljni. Najnižji uspeh sta po pričakovanjih dosegla 1. c in 2. e (triletni program in njegovo nadaljevanje). Prvi najbrž zato, ker je bil pri teh dijakih uspeh, ki so ga prinesli s seboj iz osnovne šole, zelo nizek. V PTI pa (2. e),ker ima program bolničar-negovalec, iz katerega se vpišejo dijaki, precej nižjo zahtevnost od štiriletnega programa oz. programa PTI. Veseli, da sta kar dva razreda dosegla 100 % uspeh, malo pa zadovoljstvo znižuje razlika v uspešnosti v zaključnih letnikih, dva presegata 90 % in dva se spustita precej pod to mejo.*

***Tabela 3: Učni upeh dijakov v šolskem letu 2019/2020***

|  |  |  |  |  |
| --- | --- | --- | --- | --- |
| ***Razred*** | ***Zadosten*** | ***Dober*** | ***Prav dober*** | ***Odličen*** |
| *1. a* | 0 | 19 | 10 | 1 |
| *1. b* | 1 | 16 | 6 | 4 |
| *2. a* | 5 | 16 | 6 | 0 |
| *2. b* | 1 | 17 | 2 | 6 |
| *3. a* | 0 | 8 | 12 | 6 |
| *3. b* | 0 | 7 | 8 | 8 |
| *4. a* | 0 | 6 | 9 | 13 |
| *4. b* | 0 | 9 | 6 | 6 |
| *1. c* | 0 | 11 | 1 | 1 |
| *2. c* | 1 | 11 | 3 | 0 |
| *3. c* | 1 | 10 | 8 | 2 |
| *1. e* | 0 | 6 | 5 | 1 |
| *2. e* | 1 | 5 | 2 | / |
| ***Skupaj*** | **10** | **141** | **78** | **48** |

*Op. (Po veljavnem pravilniku se ocenjuje uspeh z odličen, prav dober, dober, zadosten in nezadosten.)*

*Število odličnjakov je tudi letos ostalo visoko (48). Po pričakovanju je bilo največ dobrih (lani 141), prav dobrih je bilo 78 in zadostnih le 10 dijakov. Videti je, da so dokončno minila leta, ko je bil odličen uspeh zaničevan, veseli pa tudi dejstvo, da tudi zadostnega uspeha skoraj ni več. Do tega pa je prišlo, ker smo znotraj šole načrtno analizirali in poskušali razumeti vrsto dejavnikov uspeha oz. neuspeha; skušali smo težavam prisluhniti in jih reševati na drugačen način; učitelji so na novo prilagodili pouk otrokom, več je bilo preverjanj in možnosti popravljanja ocen, bili smo strpnejši, pazili smo, da se niso povzročale krivice, ponujali smo učno pomoč in omogočili smo pogojni vpis vsem dijakom z eno negativno oceno ter vsem nekaj mesecev vnaprej napovedali roke ocenjevanj****.*** *Naša prizadevanja so obrodila sadove in to se je še posebej pokazalo, ko smo v trenutku lahko preskočili s klasičnega pouka v pouk na daljavo.*

***Tabela 4: Poklicna matura in zaključni izpit 2019/2020***

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | *Število dijakov, ki so opravljali* | | | | | | *Št.dijakov, ki so uspešno opravili* | | | | | | *Uspeh*  *%* | | | |
|  | *zaključni*  *izpit* | | *poklicno maturo* | | *skupaj* | | *zaključni*  *izpit* | | *poklicno*  *maturo* | | *skupaj* | | *PM* | | *ZI* | |
|  | *Ž* | *SK* | *Ž* | *SK* | *Ž* | *SK* | *Ž* | *SK* | *Ž* | *SK* | *Ž* | *SK* | *Ž* | *SK* | *Ž* | *SK* |
| *4. a, 4. b, TZN* | - | - | 42 | 50 | 42 | 50 | - | - | 40 | 48 | 40 | 48 | 95,2 | 96 | - | - |
| *2. e PTI* | - | - | 8 | 11 | 8 | 11 | - | - | 5 | 7 | 5 | 7 | 62,5 | 63,6 | - | - |
| *Skupaj* |  |  | 50 | 61 | 50 | 61 | - | - | 45 | 55 | 45 | 55 | 90 | 90,1 | - | - |
| *3. c BN* | 15 | 21 | - | - | 15 | 21 | 14 | 19 | - | - | 14 | 19 | - | - | 93,3% | 90,5% |
| *Odrasli* | 0 | 0 | 5 | 8 | 5 | 8 | 0 | 0 | 3 | 4 | 3 | 4 | 60% | 50% | - | - |

*Od rednih dijakov, ki so pristopili k* ***poklicni maturi,*** *jo je opravilo 90 % (leto poprej 92 %).*

*Iz štiriletnega programa je pristopilo 50 kandidatov (lani 53), opravilo 48 (lani 49), v odstotkih 96 % ( lani 92,4 %), v programu PTI pa je pristopilo 11 dijakov (lani 6), opravilo jih je 7 (lani 6), v odstotkih 64 % (lani 100 %). Statistika pa jasno s svojimi postopki in manipuliranji s številkami velikokrat prikriva dejansko stanje, nikoli praktično nič ne pove o populaciji dijakov in nič o tistih, ki k maturi ne pristopijo, koliko je sploh bilo maturantov skupaj ipd. Pri nas je bilo med dijaki iz rednega štiriletnega programa tistih, ki niso pristopili k maturi zaradi neizpolnjenih obveznosti 5 (lani 3) ter 0 (lani 7) iz programa PTI. Kriteriji in težavnost na maturi se zaradi koronavirusa niso nič spremenili. Uspeh dijakov na poklicni maturi kljub pouku na daljavo potrjuje uspešno leto, saj smo dosegli visok procent in imeli zlato maturantko.*

*V programu bolničar- negovalec pa je bil kot vedno uspeh na* ***zaključnem izpitu*** *zelo dober; od 21 dijakov (v razredu 23), ki so pristopili k izpitu, je bilo uspešnih 19, v odstotkih 90,5 % (lani 94 %).*

*Dijaki in mentorji so se udeležili večine ponujenih* ***tekmovanj*** *v času pred karanteno. Na področju športa in v različnih vrstah znanja (zlati na tekmovanju iz poznavanja sladkorni bolezni) so se odlično izkazali. Žal pa je bila večina tekmovanj razporejena v mesece, ko je bila razglašena epidemija in je pouk potekal le na daljavo. Pri tem najbolj žalosti, da imamo trenutno na šoli izredno nadarjene posameznike, ki niso mogli pokazati svojih potencialov.*

***Učitelji so se največ izobraževali*** *na strokovnem področju, ki je povezano z izvedbo pouka in tudi omogoča pridobivati točke za napredovanje (specialna strokovna področja, matura, študijske skupine, seminarji in srečanja o prenovi programa zdravstvene nege). Zaradi koronavirusa smo se preko spleta organizirali in usposobili za delo preko določenih spletnih orodij (zoom) ter jih do konca šolskega leta tudi uspešno uporabljali. V avgustu 2020 smo se s celotnim kolektivom udeležili izobraževanja, namenjenega spletnim učilnicam, ki je bilo organizirano s strani ŠCSG. Nekateri sodelavci so se udeležili tudi delavnic, povezanih s poukom na daljavo, ki jih je ponudil ZŠS. Delavcem so bila v skladu s pravilnikom omogočena tudi petdnevna izobraževanja, ki so pomembna za osebno rast in niso neposredno povezana s šolskim delom ter od delavcev zahtevajo lastno participacijo. Zaradi situacije z epidemijo je bilo teh možnosti izkoriščenih zelo malo.*

***Učitelji istih strokovnih področij se letno združujejo v strokovne aktive****. Najbolj aktiven je bil aktiv zdravstvene stroke, ki se je dobival mesečno, saj se je moral usklajevati glede nabave potrošnega materiala, dela po učnih bazah, morebitnih sprememb v načinih dela, posebno pozornost smo morali nameniti ohranitvi in spremembi štiriletnega programa na nacionalnem nivoju. Rezultat teh aktivnosti* ***je novi program zdravstvene nege****, ki je začel svojo pot v šolskem letu 2019/2020, in tudi prenovljen program PTI, ki pa se bo začel izvajati v šolskem letu 2020/2021. Zelo pomembno vlogo so aktivi odigrali v povezavi s poklicno maturo, ko se je bilo treba odločiti za način ocenitve praktičnega dela mature oz. storitve, ker je bil praktični pouk neposredno pri bolniku in tudi v kabinetih po 13. marcu zaradi koronavirusa onemogočen in so lahko določena znanja dijaki pridobili šele dva tedna pred začetkom mature.*

***Neposredni stiki med zaposlenimi in ravnateljem*** *so bili glavno vodilo odnosov v medsebojni komunikaciji. V času normalnega pouka je bilo največ razgovorov in načrtovanj v zbornici, nekaj v pisarnah in kabinetih, bile so 3 pedagoške in ena redovalna konferenca, nekaj netipičnih hospitacij (krajša prisotnost pri pouku), sledila je prisotnosti pri izpitih ter vzgojnih obravnavah dijakov, ni pa še bilo klasičnih, enournih spremljanj. V času pouka na daljavo se je ta komunikacija izvajala dnevno. Učitelji so morali dnevno in tedensko poročati ravnatelju o svojem delu ter mu pošiljati v pregled učni material. Ravnatelj je vsak delovni dan in v nedeljo zvečer razdelil naloge za naslednji dan, vsak dan je bila narejena tudi kratka evalvacija pouka in dogodkov. Opravljeni so bili tudi letni razgovori in ocenjevanje učiteljev.*

***Sodelovanje z dijaki je do meseca marca*** *potekalo vsak dan na različnih področjih in na različne načine. Ena izmed poti je bila tudi preko Dijaške skupnosti****,*** *ki je imela mesečne sestanke ter je uspešno pripravila in izpeljala sprejem novincev, se vključevala v načrtovanje zdrave šolske prehrane … V času zaprtja šol se je komunikacija preselila na splet, določene načrtovane prireditev so žal odpadle in tudi šolska prehrana se ni zvajala.*

***Starši*** *so bili ponovno naši najpomembnejši partnerji. Na šoli smo za starše organizirali roditeljske sestanke, govorilne ure, šolske prireditve, sodelovali so v organih šole, pomagali pa naj nam bi tudi pri organizaciji in sponzoriranju maturantskega plesa, maturantskega izleta ter drugih izbirnih vsebin, ki pa zaradi koronavirusa v večini primerov niso bile izpeljane.*

*Pouk je na letni ravni organiziran v dveh redovalnih obdobjih in zato je bilo predvidenih šest terminov skupnih govorilnih ur in najmanj dva roditeljska sestanka za vsak oddelek. Zaradi pandemije smo izkoristili štiri termine skupnih govorilnih ur in v večini oddelkov vsaj en roditeljski sestanek.**Redno**smo izvajali sistem individualnih govorilnih ur z vsemi profesorji. Zaradi izrednih razmer je bilo po telefonu in preko drugih komunikacijskih kanalov izvedenih tudi veliko individualnih govorilnih ur izven standardnih terminov.*

***Dijakom z usmeritvijo,*** *ki so imeli pomoč priznano po pogodbi, smo v času normalnega pouka nudili zahtevano. Hkrati smo po prvih testih in po prvem polletju vsem zainteresiranim dijakom nudili pomoč pri splošnih in strokovnih predmetih v obliki omejenih inštrukcij, dijakom, ki niso opravili obveznosti, smo določili tutorja in izdelali osebni načrt za učenje. Dvakrat tedensko pa se je izvajal tudi tečaj slovenskega jezika za tujce.*

*Skladno z navodili NIJZ in MIZŠ smo se prilagajali tudi dijakom s pogodbami in izvajali tečaj za tujce preko spleta.*

*Sklican je bil prvi sestanek* ***Sveta staršev*** *(meseca septembra 2019). Namenjen je bil sprejemu Letnega delovnega načrta in potrditvi oz. seznanitvi s spremembami Pravilnika o ocenjevanju in Pravilnika o hišnem oz. šolskem redu. Poleg omenjenega sestanka smo korespondenčno potrdili še seznam zahtevanih učbenikov znotraj sklada, izpeljane pa so bile tudi volitve za nove člane sveta. V izrednih razmerah je sodelovanje potekalo preko elektronske pošte.*

***Svet zavoda Šolskega centra******Slovenj Gradec*** *se je sestajal na sestankih in sprejel poročila o delu in izdatkih posameznih šol ter centra kot celote, ki so jih podali direktorica centra in ravnatelji posameznih šol. Najpomembnejše je bilo sprejetje Letnih delovnih načrtov šol ter sprememb in dopolnitev Pravilnika o šolskem redu in Pravilnika o ocenjevanju. Potrjen in izbran je bil ravnatelj Gimnazije Slovenj Gradec. Ker je staremu svetu potekel mandat, so bile izpeljane volitve in v januarju formirana nova ekipa tega organa, ki pa je morala zaradi koronavirusa vse odločitve sprejemati preko spleta.*

***Redno je bilo tudi sodelovanje z Ministrstvom za šolstvo, znanost in šport****. Poseben dosežek je bila gradnja nove šole in zaključevanje prve faze le te. Naši predstavniki so na srečanjih, ki sta jih sklicevala CPI (Center za poklicno izobraževanje) in MIZŠ, prispevali pomemben delež k prenovi srednješolskega programa za zdravstveno nege. Tajnica mature je vzorno sodelovala z RIC-em (Republiški izpitni center), učitelji pa pri pripravi eksternih nalog za poklicno maturo za predmet zdravstvena nega. Uspešno so bili izvedeni jesenski, zimski in spomladanski izpitni roki mature 2019/2020. Udeležili smo se tudi vseh sestankov, povezanih z zaključnim izpitom (CPI), ter izpeljali jesenski, zimski in pomladni rok le tega.*

*Največ komunikacije z MIZŠ, CPI-jem in RIC-em je od 13. marca naprej potekalo v povezavi z izvajanjem pouka na daljavo, izvajanjem poklicne mature in zaključnega izpita, izvajanjem PUD-a in praktičnega pouka.*

***Prostorsko in kadrovsko je*** *bila šola povezana znotraj centra in tudi izven. Na šoli je dopolnjevalo delo 11 učiteljev z drugih šol znotraj centra in eden s Srednje zdravstvene šole Maribor. Prostorsko smo bili najbolj povezani z Gimnazijo Slovenj Gradec, pouk se je izvajal na šestih različnih lokacijah (Gimnazija, Srednja šola Slovenj Gradec in Muta/ Štibuh, Splošna bolnišnica Slovenj Gradec, Dom za varstvo odraslih Velenje, Koroški dom starostnikov Črneče) in v času epidemije še od doma.*

***Z zdravstvenimi in drugimi podobnimi*** *ustanovami smo zelo dobro sodelovali. V Splošni bolnišnici Slovenj Gradec je potekal vsak teden praktični pouk za vse 3. in 4. letnike programa zdravstvene nege ter za 1. in 2. letnik programa PTI. Doma starostnikov v Črnečah in Velenju sta šoli tedensko nudila prostor za izvajanje praktičnega pouka v 1., 2. in 3. letniku programa bolničar-negovalec.*

*Za programe zdravstvene nege so PUD (praktično usposabljanje pri delodajalcih) omogočali naslednji delodajalci: Splošna bolnišnica Slovenj Gradec, Bolnišnica Topolšica, Center za usposabljanje, delo in varstvo Črna na Koroškem, CUDV Dobrna, Naravno zdravilišče Topolšica, Zdravstveno reševalni center Koroške, Zdravstveni dom Dravograd, Zdravstveni dom Radlje ob Dravi, Zdravstveni dom Ravne na Koroškem, Zdravstveni dom Slovenj Gradec, Zdravstveni dom Velenje.*

*Za PUD v programu bolničar- negovalec pa so naši partnerji: Koroški dom starostnikov Črneče, Dom za varstvo odraslih Velenje, Dom starejših Na Fari Prevalje, Dom Hmelina, Dom za starejše občane, d. o, o, Radlje ob Dravi, Koroški dom starostnikov, poslovna enota Slovenj Gradec, Center za usposabljanje, delo in varstvo Črna na Koroškem, PV INVEST, d .o. o., OE Center starejših Zimzelen, Naravno zdravilišče Topolšica, CUDV Dobrna.*

*V okviru prostih ter obveznih izbirnih vsebin bi v normalnih razmerah bili navzoči skoraj v vseh zdravstvenih domovih ter privatnih zdravstvenih ustanovah, vrtcih znotraj domače regije ter na področju Šaleške doline (na domovih pri občanih, v domovih starostnikov, v bivalnih skupnostih SONČEK in CDU Črna na Koroškem …). Ker pa je vmes posegla epidemija s COVID-19, se nekatere aktivnosti niso izvedle.*

*Naš novi sogovornik je od meseca marca naprej postal NIJZ, ki je s svojimi priporočili krojil usodo izvajanja določenih učnih vsebin in varovanja zdravja udeležencev vzgojno-izobraževalnega procesa. Vse probleme smo uskladili in ustrezno rešili.*

***Z učenci in osebjem osnovnih šol*** *od Črne na Koroškem do Radelj ob Dravi na eni strani ter od Mislinje do Šoštanja in Vinske Gore na drugi smo se srečevali ob predstavitvah šole in naših programov pri njihovih šolskih urah, na poklicnih bazarjih, raznih delavnicah ter informativnih dnevih. S šolami iz Slovenj Gradca in bližnje okolice smo doslej sodelovali tudi ob dnevu OZN, Mirovniškem festivalu, Festivalu drugačnosti, Festivalu Urška (Tek zdravja še sledi v aprilu). Naši dijaki in mentorji so za posamezne šole izvajali predavanja o boleznih (AIDS-u, spolnosti, ERASMUS +). S srednjimi šolami smo se srečevali na ravni šolskih tekmovanj ter priložnostnih druženjih (obletnice, kulturni dogodki).*

*Srečen splet okoliščin je omogočil, da so bili izvedeni informativni dnevi. Po uvedbi karantene je bilo sodelovanje okrnjeno, vpis novincev pa se je v večini primerov izvedel na daljavo.*

*Na* ***lokalnem nivoju je bila šola v prvi polovici leta povezana z Mestno občino Slovenj******Gradec****. Lansko jesen smo bili udeleženi na Festivalu drugačnosti, Mirovniškem festivalu, Dnevu OZN, Festivalu Urška, državnem srečanju upokojencev in se tam predstavljali na stojnicah z izdelki, izvajali razne delavnice, nastopali z literarnimi, glasbenimi, gledališkimi in plesnimi točkami, ponujali dovoljene zdravstvene usluge (merjenje krvnega tlaka, sladkorja v krvi, prikazi oživljanja …). Seveda nam je koronavirus preprečil organizacijo tradicionalnega in zelo obiskanega Teka zdravja.*

*Poleg organizacije in aktivnega ter pasivnega sodelovanja na mestnih prireditvah smo občanom, društvom, ustanovam in podjetjem* ***oddajali šolske prostore ter ponujali izobraževanja.***

*Odrasli in izredni dijaki so se lahko po naših dveh programih izobraževali brez posebnih predavanj, zanje smo določili posebne izpitne roke (v tem letu že 4), poklicno maturo in zaključni izpit pa so lahko opravljali v rokih predpisanih za redne dijake. Te vrste izobraževanja epidemija ni prizadela in je bilo izvedeno v celoti.*

*Z* ***visokošolskimi in višješolskimi zavodi ter ljudskimi univerzami*** *je bilo največ stikov povezanih z nadaljnjim študijem naših dijakov (poklicno usmerjanje, obisk informativnih dni, predstavitev višje šole našega centra …). Nekaj aktivnosti je bilo udejanjenih v obliki pomoči študentom ali diplomantom pri izpolnjevanju anket za raziskovalne naloge oz. diplomske naloge, dve študentki se pripravljata na predpisano pedagoško prakso, tri kandidatke pa občasno opravljajo naloge, ki so povezane s pedagoško andragoško izobrazbo. Z Univerzo na Primorskem smo intenzivno sodelovali (tedenski sestanki in aktivnosti) v projektu SKUM. Ker je bilo delo do informativnih dni praktično neokrnjeno, na področju usmerjanja dijakov za študij in predstavljanje šole novincem ni bilo večjega izpada. Sodelovanje znotraj projekta SKUM je bilo od marca naprej omejeno le na konference na daljavo.*

***Na meddržavnem področju smo zaključili*** *dva mednarodna projekta znotraj ERASMUS + (projekt z naslovom Take stereotyping out of your life se je v začetku šolskega leta iztekel in enako velja za projekt, ki nam je bil skupen z zdravstveno šolo iz Pule). Novost na mednarodnem nivoju sodelovanja je bil projekt Together now fort he future of our planet v okviru ERASMUS +, ki bi šele moral dobiti svoj zagon. Znotraj projekta EVROŠOLA - šola ambasadorka evropskega parlamenta je mentor z dijaki obiskal Strasbourg.*

*Od »domačih projektov« se je nadaljeval projekt Zdrava šola, skupaj s Pedagoško fakulteto Univerze na Primorskem pa projekt SKUM (Razvoj sporazumevalnih zmožnosti s kulturno – umetnostno vzgojo), ki je del rezultatov predstavil znotraj kulturnega programa pri sprejemu novincev v mesecu novembru. S koronavirusom in epidemijo pa se je večina projektov zaustavila, odpadle so mednarodne izmenjave v okviru ERASMUS. Določene aktivnosti, povezane z omenjenimi projekti, so potekale na daljavo in so bile v glavnem namenjene mentorjem.*

***Tabela 5: Kronika dejavnosti za šolsko leto 2019/2020***

|  |  |
| --- | --- |
| ***DEJAVNOST*** | ***DAN in LETO*** |
| *Maturantski izlet zaključnih letnikov*  *Potek poklicne mature – jesenski rok* | *od 27. 8. do 2. 9. 2019* |
| *Sprejem prvošolcev in začetek pouka*  *Potek poklicne mature – jesenski rok* | *ponedeljek, 2. 9. 2019* |
| *Rezultati poklicne mature* | *ponedeljek, 9. 9. 2019* |
| *Športno srečanje srednjih zdravstvenih šol v Slovenj Gradcu (odbojka) - organizatorji* | *torek, 10. 9. 2019* |
| *Pedagoška konferenca*  *Roditeljski sestanki za prve letnike* | *ponedeljek, 16. 9. 2019* |
| *Srečanje upokojencev v Slovenj Gradcu, program vodila ZŠSG, Koroška v gibanju sodelujejo dijaki in mentorji* | *četrtek, 19. 9. 2020* |
| *Vozim, vendar ne hodim* | *četrtek, 19. 9. 2019* |
| *Mirovniški festival (sodelovanje s programom, stojnicami, pomoč pri izpeljavi …) oz. Dan OZN, Festival drugačnosti, nagradni izlet za zaslužne dijake.* | *petek, 20. 9. 2019* |
| *Šolsko tekmovanje iz logike* | *petek, 27. 9. 2019* |
| *Šolsko tekmovanje o znanju iz sladkorne bolezni* | *petek, 11. 10. 2019* |
| *Sodelovanje na Festivalu mlade literature Urška* | *četrtek, 10. 10. , in petek, 11. 10. 2019* |
| *Ekskurzija Praga in Češki Krumlov* | *sobota, 12. 10, in nedelja, 13.10. 2019* |
| *Jesenski športni dan* | *torek, 15. 10. 2019* |
| *Srečanje OPP na šoli in igranje Iskanje lukenj – projekt SIMBIOZA GIBA* | *četrtek, 17. 10. 2019* |
| *Ekskurzija Gorenjska - Dan šole* | *petek, 18. 10. 2019* |
| *Projekt »Izzivi multikulturnega sobivanja« II. OŠ SG* | *ponedeljek, 21. 10. 2019* |
| *Sprejem novincev - fazaniranje*  *Pedagoška konferenca* | *sreda, 23. 10. 2019* |
| *V okviru Evro-šole dijaki z mentorjem obiščejo parlament v Strasbourgu* | *od četrtka do sobote, od 24. 10. do 26. 10. 2019* |
| *Pomoč pri organizaciji Mini specialne olimpijade v šolski telovadnici* | *torek, 5. 11. 2019* |
| *Skupne govorilne, pedagoška konferenca, požarna varnost za delavce* | *ponedeljek, 11.11. 2019* |
| *Teden izpitov* | *od ponedeljka, 11. 11., do petka, 15. 11. 2019* |
| *Tradicionalna prireditev Slovenski zajterk* | *petek, 15. 11. 2019* |
| *Državno tekmovanje iz sladkorne bolezni* | *sobota, 16. 11. 2019* |
| *Eko-kviz na šoli* | *četrtek, 12. 12. 2019* |
| *Skupne govorilne ure in kratka pedagoška konferenca, roditeljski sestanek za 4. letnike* | *ponedeljek, 16. 12. 2019* |
| *Teden izpitov* | *od ponedeljka, 16. 12. , do petka, 20. 12. 2019* |
| *Izdelava novoletnih voščilnic* | *od torka, 17. 12., do četrtka, 19. 12. 2019* |
| *Šolsko tekmovanje iz geografije* | *torek, 17. 12. 2019* |
| *Proslava in novoletna igra z Ladom Bizovičarjem v KDSG* | *sreda, 18. 12. 2019* |
| *Dedek Mraz za otroke iz vrtcev* | *ponedeljek, 23. 12. 2019* |
| *Šolsko tekmovanje iz materinščine* | *ponedeljek, 7. 1. 2020* |
| *Redovalna konferenca ob zaključku prvega ocenjevalnega obdobja* | *sreda, 15. 1. 2020* |
| *Zimski športni dan (drsanje, bowling, curling, smučanje, pohod)* | *četrtek, 16. 1. 2020* |
| *Pedagoška konferenca in skupne govorilne ure ter skupni roditeljski sestanek za zaključne letnike* | *ponedeljek, 20. 1. 2020* |
| *Teden izpitov* | *od ponedeljka, 20. 1., do ponedeljka, 24.1. 2020* |
| *Šolsko tekmovanje iz zgodovine* | *sreda, 30. 1. 2020* |
| *Zimski del poklicne mature*  *Slovenščina PM* | *od ponedeljka ,3. 2. , do srede, 4.3. 2020* |
| *Pouk in PM iz MAT ali TJ* | *torek, 4. 2. 2020* |
| *Pouk in PM drugi predmet (nega). Ogled koncerta Eve Boto v počastitev kulturnega praznika* | *sreda, 5. 2. 2020* |
| *Slovenščina* | *ponedeljek, 10. 2. 2020* |
| *Storitev - zaključni izpit zimski rok* | *torek, 11. 2. 2020* |
| *pouk in informativni dan* | *petek, 14. 2. 2020* |
| *Informativni dan* | *sobota, 15. 2. 2020* |
|  |  |
| *Zadnji dan rednega pouk zaradi koronavirusa, odpoklic vseh dijakov iz PUD-a* | *petek, 13. 3. 2020* |
| *Začetek pouka na daljavo in s tem tudi karantene COVID 19* | *od ponedeljka,16. 3., do petka, 20. 3. 2020* |
| *Pouk na daljavo* | *od ponedeljka, 23. 3., do petka, 27. 3. 2020.* |
| *Pouk na daljavo* | *od ponedeljka, 30. 3., do petka , 3. 4. 2020* |
| *Pouk na daljavo* | *od ponedeljka ,6. 4., do petka, 10. 4. 2020* |
| *Pouk na daljavo* | *od ponedeljka,13. 4., do petka, 17. 4. 2020* |
| *Pouk na daljavo* | *od ponedeljka, 20. 4., do petka, 24. 4. 2020* |
| *Prvomajski prazniki in počitnice* | *od ponedeljka, 27. 4., do nedelje, 3. 5. 2020* |
| *Pouk na daljavo* | *od ponedeljka, 4. 5., do petka, 8. 5. 2020* |
| *Pouk na daljavo* | *od ponedeljka,11. 5., do petka, 15. 5. 2020* |
| *Vrnitev zaključnih letnikov v šolo in pouk na daljavo za nižje letnike* | *ponedeljek, 18. 5. 2020* |
| *Zaključek pouka za zaključne letnike in pouk na daljavo za nižje letnike* | *petek, 22. 5. 2020* |
| *Priprave na matur in pouk na daljavo za nižje letnike* | *od ponedeljka, 25. 5., in torek, 26. 5. 2020* |
| *Priprave na maturo, dvigovanje ocen ter popravni izpiti za zaključne letnike in pouk na daljavo za nižje letnike* | *sreda, 27.5, in četrtek, 28. 5. 2020* |
| *Pouk na daljavo za nižje letnike* | *petek, 29. 5. 2020* |
| *Začetek mature (angleški jezik)* | *sobota, 30. 5. 2020* |
| *Matura iz slovenščine in pouk na daljavo za nižje letnike* | *ponedeljek, 1. 6. 2020* |
| *Pouk na daljavo za nižje letnike in pouk na šoli za klicane dijake* | *od torka, 2. 6., do petka, 5. 6. 2020* |
| *Matura iz matematike* | *sobota, 6. 6. 2020* |
| *Zaključni izpit iz slovenščine in pouk na daljavo za nižje letnike ter pouk na šoli za klicane dijake* | *ponedeljek, 8. 6. 2020* |
| *Zaključni izpit (STORITEV) in pouk na daljavo za nižje letnike ter pouk na šoli za klicane dijake* | *od torka, 9. 6. do srede, 10. 6. 2020* |
| *Matura iz stroke in pouk na daljavo za nižje letnike* | *četrtek ,11. 6. 2020* |
| *Zaključni izpit (STORITEV) in pouk na daljavo za nižje letnike ter pouk na šoli za klicane dijake* | *petek, 12. 6. 2020* |
| *Matura (ustni izpiti) in pouk na daljavo za nižje letnike* | *od ponedeljka,15. 6., do petka, 19. 6. 2020* |
| *Matura (ustni izpiti) in pouk na daljavo za nižje letnike* | *od ponedeljka, 22. 6., do torka, 23. 6. 2020* |
| *Podelitev spričeval nižjim letnikom ter proslava* | *sreda, 23. 6. 2020* |
| *Popravni izpiti (začetek)* | *sreda, 1. 7. 2020* |
| *Rezultati poklicne mature in podelitev spričeval* | *torek, 7. 7. 2020* |

*Tabela vključuje le najpomembnejše dogodke in dosežke. Šolsko leto je ponudilo še veliko manjših dogodkov, osebnih zmag in včasih tudi porazov, ki pa jih statistika skoraj nikoli ne zabeleži.*

*Ravnatelj*

*Blaž ŠUŠEL; univ. dipl. psih.*